Årdal kirke (Årdal)

Årdal kirke, Årdal kyrkje står på Årdalstangen i Årdal i Sogn og Fjordane og er en langkirke i tre fra 1867 med 400 sitteplasser. Den er tegnet av Christian Christie og har en utforming påvirket av stavkirkene.Årebru, Hæreid & Skrede, 1967, s. 8 Både kor og skip har omgang og opphøyde midtrom med store vinduer i midtromsveggene slik at kirkerommet er opplyst ovenfra. Over omgangene er det pulttak. Rasmussen omtaler den som sveitserinspirert stil. Kirken erstattet Årdal stavkirke fra 1100-tallet, som var i dårlig stand og for liten. Bygningen fra 1867 er i bindingsverk og materialene ble prefabrikert i Christiania og fraktet med båt rundt kysten.Årebru, Hæreid & Skrede, 1967, s. 9 Den har form som en langkirke der koret er smalere enn skipet. Koret ligger tre trappetrinn høyere enn skipet. Det er et smalt firkantet tårn i vest og apside i øst. Christie ønsket i utgangspunktet et frittstående tårn (støpul) på grunn av vanskelige vindeforhold på stedet. Midtrommet har saltak.

Altertavlen fra 1935 er av Dagfin Werenskiold.Årebru, Hæreid & Skrede, 1967, s. 19

miniatyr|venstre|Årdalstangen, bilde tatt mellom 1939 og 1949 

 Referanser 

 Kilder 
 Margrethe Henden Aaraas og Sigurd Vengen: «Årdal kyrkje» fra Fylkesarkivet i Sogn og Fjordane
 «Kyrkjene i Årdal» i NRK Sogn og Fjordane fylkesleksikon



 Eksterne lenker 
 Årdal kyrkje fra «Norges kirker»
 Eldre fotografi av Årdal kirke på nettstedet til Nasjonalbiblioteket



Kategori:Kirker i Årdal
Kategori:Kulturminner i Årdal
Kategori:Christian Christie
Kategori:Kirker i Sogn prosti
Kategori:Langkirker i Bjørgvin bispedømme
Kategori:Religiøse byggverk fra 1867
Kategori:1867 i Norge
Kategori:Stavkirkestil